**Paveikslėlis, kuriame yra tekstas, Šriftas, Grafika, logotipas

Automatiškai sugeneruotas aprašymas**

**VYTAUTO DIDŽIOJO UNIVERSITETAS**

K. Donelaičio g. 58, 44248, Kaunas, Įm. k. 111950396

PATVIRTINTA

Viešųjų pirkimų komisijos 2025-02-19

protokolu Nr. 1

**TARPTAUTINIO VIEŠOJO PIRKIMO**

**„EUROPOS SOCIALINIO TYRIMO 12-OSIOS BANGOS VEIKLŲ ATLIKIMAS“**

**ATVIRO KONKURSO SPECIALIOSIOS SĄLYGOS**

TURINYS

[1. Bendra informacija 2](#_Toc126333928)

[2. Pirkimo objektas 3](#_Toc126333929)

[3. Susitikimai su tiekėjais ir objekto apžiūra 3](#_Toc126333930)

[4. Tiekėjų pašalinimo pagrindai ir kvalifikacijos reikalavimai 4](#_Toc126333931)

[5. Reikalavimai, susiję su nacionaliniu saugumu 4](#_Toc126333932)

[6. Specialieji reikalavimai pasiūlymų rengimui ir pateikimui 7](#_Toc126333933)

[7. Pasiūlymo galiojimo užtikrinimas 9](#_Toc126333934)

[8. Elektroninis aukcionas 10](#_Toc126333935)

[9. Pasiūlymų vertinimas 11](#_Toc126333936)

[10. Sutarties sudarymas 12](#_Toc126333937)

[11. Kitos sąlygos 13](#_Toc126333938)

[Pirkimo sąlygų 1 priedas „Terminai“ 13](#_Toc126333939)

[Pirkimo sąlygų 2 priedas „Techninė specifikacija“ 18](#_Toc126333940)

[Pirkimo sąlygų 3 priedas „Tiekėjų pašalinimo pagrindai“ 19](#_Toc126333941)

[Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 20](#_Toc126333942)

[Pirkimo sąlygų 5 priedas „EBVPD“ (XML formatu) 24](#_Toc126333943)

[Pirkimo sąlygų 6 priedas „Pasiūlymo forma“ 25](#_Toc126333944)

[Pirkimo sąlygų 7 priedas „Pasiūlymų vertinimo kriterijai ir sąlygos“ 26](#_Toc126333945)

[Pirkimo sąlygų 8 priedas „Tiekėjo deklaracija dėl atitikties Reglamento nuostatoms“ 27](#_Toc126333946)

[Pirkimo sąlygų 9 priedas „Sutarties projektas“ 30](#_Toc126333948)

Pirkimo sąlygų 10 priedas „Tiekėjo projekto vadovo įsipareigojimų sąrašas“

# Bendra informacija

* 1. Perkančioji organizacija – Vytauto Didžiojo universitetas, juridinio asmens kodas 111950396, adresas K. Donelaičio g. 58, 44248, Kaunas. Perkančioji organizacija yra PVM mokėtoja.

1.2. Pirkimas neatliekamas naudojantis centralizuotų pirkimų katalogu, nes CPO kataloge nėra tokių paslaugų.

1.3. Perkančioji organizacija nerezervuoja teisės dalyvauti pirkime.

1.4. Stebėtojai dalyvauti Komisijos posėdžiuose nėra kviečiami.

1.5. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.4.3 punktu.

* 1. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  2. Pirkime neleidžiama pateikti alternatyvių pasiūlymų.
  3. Bendrosios pirkimo sąlygos yra neatskiriama šių pirkimo sąlygų dalis.

# 2. Pirkimo objektas

2.1. Perkančioji organizacija numato įsigyti Europos socialinio tyrimo 12-osios bangos veiklų atlikimui reikalingas paslaugas. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.

2.2. Pirkimo objektas nėra skaidomas į dalis, nes perkamos paslaugos yra tarpusavyje susijusios ir vykdomos pagal nuoseklų algoritmą įgyvendinant griežtus reikalavimus, privalomai derinamus su centrine Europos socialinio tyrimo būstine. Siekiant užtikrinti paslaugų kokybę svarbu išlaikyti procesų nuoseklumą ir tiekėjo įsitraukimą visuose etapuose. Reikalingi ir paslaugų tiekėjo mokymai, todėl pirkimo neskaidymas leidžia sutaupyti kaštus.

Pirkimo objekto apimtys ir dalykas, reikalavimai ir techninė specifikacija apibrėžti specialiųjų pirkimo sąlygų prieduose „Pasiūlymo forma“ ir „Techninė specifikacija“. Pasiūlymas turi būti pateiktas visai specialiųjų pirkimo sąlygų prieduose „Pasiūlymo forma“ ir „Techninė specifikacija“ nurodytai pirkimo objekto apimčiai, neskaidant jos smulkiau.

2.3. Jeigu *apibūdinant pirkimo objektą, techninėje* specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir objekto apžiūra

3.1.Perkančioji organizacija nerengs susitikimo su tiekėjais dėl pirkimo sąlygų paaiškinimo.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

# 5.Reikalavimai, susiję su nacionaliniu saugumu

5.1.. Pirkime negali dalyvauti tiekėjai, kurie netenkina Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja). Perkančioji organizacija prašo tiekėjo kartu su pasiūlymu pateikti Tiekėjo deklaraciją dėl (ne)atitikties Reglamento nuostatoms, kuri pateikta pirkimo sąlygų priede Nr. 8.

5.2. Kilus abejonių dėl tiekėjo (ne)atitikties Reglamento nuostatoms, perkančioji organizacija turi teisę galimo laimėtojo paprašyti pateikti dokumentus, įrodančius deklaracijoje pateiktų duomenų teisingumą.

5.3. Komisija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamente nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo pasirašytas pasiūlymas, parengtas pagal specialiųjų pirkimo sąlygų 6 priede pateiktą pasiūlymo formą.
    2. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
    7. Užpildytas pirkimo sąlygų 8 priedas „Tiekėjo deklaracija dėl atitikties Reglamento nuostatoms“;
    8. Užpildytas pirkimo sąlygų 10 priedas „Tiekėjo projekto vadovo įsipareigojimų sąrašas“;
    9. Užpildytas Techninės specifikacijos 3 priedas „Paskatų (besąlyginės ir sąlyginės) dydžių ir formos pasiūlymas“;
    10. Užpildytas Techninės specifikacijos 1 priedas „ESS12-LT respondentų skatinimo ir/ar atsisakiusiųjų perkalbėjimo planas“;

6.1.11. Kita Pirkimo sąlygose reikalaujama informacija ir dokumentai.

6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti pateikiami:

6.2.1 kvalifikuotu elektroniniu parašu pasirašyti elektroninėmis priemonėmis suformuoti dokumentai;

6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

* 1. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  2. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
  3. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# Pasiūlymo galiojimo užtikrinimas

7.1. Netaikoma.

# Elektroninis aukcionas

8.1. Perkančioji organizacija pirkime netaikys elektroninio aukciono.

# Pasiūlymų vertinimas

9.1. Perkančioji organizacija ekonomiškai naudingiausią pasiūlymą kiekvienoje pirkimo dalyje išrenka pagal kainą.

* 1. Laimėjusiu pasiūlymu kiekvienoje pirkimo dalyje galės būti pripažinti tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  2. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: užpildyta pasiūlymo forma (6 priedas).

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėjais, kurių pasiūlymai bus pripažinti laimėję. Sutarties sąlygos pateikiamos Pirkimo sąlygų priede „Sutarties projektas“.

# Kitos sąlygos

11.1. Netaikoma*.*

\_\_\_\_\_\_\_\_\_\_

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil.Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 10 (dešimt) dienų iki pasiūlymų pateikimo termino dienos |  |
|  | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip: | 6 (šešios) dienos iki pasiūlymų pateikimo termino dienos |  |
|  | Objekto apžiūra bus vykdoma: | NETAIKOMA |  |
|  | Perkančioji organizacija rengs susitikimus su tiekėjais dėl pirkimo sąlygų paaiškinimo | NETAIKOMA |  |
|  | Tiekėjai turi pateikti prekių pavyzdžius | NETAIKOMA |  |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |  |
|  | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos |  |
|  | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos |  |
|  | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
|  | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 10 (dešimt) dienų  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
|  | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
|  | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl VPĮ 102 str. 3 ir 4 dalyje nustatytų reikalavimų) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
|  | Perkančioji organizacija negali sudaryti sutarties anksčiau kaip po | 10 (dešimt) dienų, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
|  | Jeigu suinteresuotas dalyvis paprašys perkančiosios organizacijos pateikti laimėjusį pasiūlymą | VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

## Pirkimo sąlygų 2 priedas „Techninė specifikacija“

TECHNINĖ SPECIFIKACIJA

Techninė specifikacija pateikiama atskiru dokumentu CVP IS

## Pirkimo sąlygų 3 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

Perkančioji organizacija šiame priede pateikia informaciją apie tiekėjams taikomus pašalinimo pagrindus (žr. [Pašalinimo pagrindų lentelę](https://vpt.lrv.lt/uploads/vpt/documents/files/mp/pavyzdiniai/pasalinimo_pagrindu_lentele.docx))*.*

Pateikiama atskiru dokumentu CVP IS

\_\_\_\_\_\_\_\_\_\_

## Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus *(jei taikoma)*, jie privalo prisiimti solidarią atsakomybę už sutarties įvykdymą. Tokiu atveju kartu su pasiūlymu pateikiama ūkio subjekto pasirašytos laidavimo sutarties kopija ar kitas dokumentas, patvirtinantis, kad ūkio subjektas, kurio ekonominiais ir (ar) finansiniais pajėgumais remiamasi, yra solidariai atsakingas už tiekėjo įsipareigojimų pagal sutartį vykdymą ir pareikalavus atlygins bet kokią žalą, kilusią dėl netinkamo įsipareigojimų vykdymo ir (ar) nevykdymo.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Tiekėjų kvalifikacijos reikalavimai ir atitiktį reikalavimui įrodantys dokumentai:

| Eil. Nr. | Kvalifikacijos reikalavimai | **Kvalifikacijos reikalavimus įrodantys dokumentai** |
| --- | --- | --- |
| 5.1. | Tiekėjas turi turėti ne mažiau kaip 1 (vieną) **specialistą (projekto vadovą)**, kuris turi **reikiamą profesinę patirtį**, reikalingą Europos socialinio tyrimo 12 bangos (tyrimą įgyvendinant tiesioginio interviu (CAPI - *computer-assisted personal interview*) ir savipildos (PAPI – *paper and pencil interview*, CAWI - *computer-assisted web interview*) būdu atlikimui:  *Kvalifikacija ir įgūdžiai:*   * ne žemesnis nei socialinių mokslų magistro ar jam prilyginamas laipsnis; * ne žemesnis nei C1 anglų kalbos lygis (rašymas, skaitymas ir kalbėjimas);   *Profesinė patirtis:*   * **vadovauta bent vienai** reprezentatyviai nacionalinei gyventojų apklausai Lietuvoje, kurios **bendroji imtis sudarė ne mažiau 3 800 imties elementų, kurie buvo atrinkti tikimybinės reprezentatyvios imties atrankos būdu (naudojantis adresų ar gyventojų registru)**, kurios metu apklausta **ne mažiau kaip 1 300 atrinktų respondentų**, kurią atliko **ne mažiau kaip 80 apklausėjų**, ir kuri buvo vykdyta per pastaruosius **3 metus;** * **vadovavimas tyrimams atliekamiems tiesioginio interviu CAPI metodu ir savipilda (PAPI ir CAWI)** per pastaruosius **5 metus;** * dalyvavimas **bent viename tarptautiniame** reprezentatyviame gyventojų apklausų tyrime, kuris vykdytas **bent 10 šalių per pastaruosius 3 metus**. | Pateikiama:  - specialisto gyvenimo aprašymas (CV);  - gyvenimo aprašyme (CV) minimų diplomų ar pažymėjimų kopijos;  - profesinę patirtį įrodantys dokumentai (įvykdytų projektų sutartis ir (ar) užduotis ar lygiavertis dokumentas įrodantis reikalaujamą profesinę patirtį).  Perkančiajai organizacijai paprašius tiekėjas turi pateikti užsakovo pažymas apie tinkamą sutarties/projekto įvykdymą.  *Jeigu specialistas nėra tiekėjo darbuotojas, pateikiamas specialisto pasirašytas sutikimas teikti paslaugas, jeigu tiekėjas laimės viešąjį pirkimą ir bus pasirašyta pirkimo sutartis.* |
| 5.2. | Tiekėjas turi turėti ne mažiau kaip 1 (vieną) **specialistą (lauko darbų vadovą)**, kuris turi **reikiamą profesinę patirtį**, reikalingą Europos socialinio tyrimo 12 bangos (tyrimą įgyvendinant tiesioginio interviu (CAPI) ir savipildos (PAPI, CAWI) būdu atlikimui:  *Kvalifikacija ir įgūdžiai:*   * ne žemesnis nei socialinių mokslų magistro ar jam prilyginamas laipsnis; * ne žemesnis nei C1 anglų kalbos lygis (rašymas, skaitymas ir kalbėjimas); * mokėjimas dirbti su duomenimis, kurie pateikiami \*.sav, \*.xls ir \*.csv formatu.   *Profesinė patirtis:*   * **organizuotos veiklos bent vienai** reprezentatyviai nacionalinei gyventojų apklausai Lietuvoje, kurios **bendroji imtis sudarė ne mažiau 3 800 imties elementų, kurie buvo atrinkti tikimybinės reprezentatyvios imties atrankos būdu (naudojantis adresų ar gyventojų registru)**, kurios metu apklausta **ne mažiau kaip 1 300 atrinktų respondentų**, kurią atliko **ne mažiau kaip 80 apklausėjų**, ir kuri buvo vykdyta per pastaruosius **3 metus;** * bent vienos ar kelių apklausų organizavimas/koordinavimas atliekant ją/ jas tiesioginio interviu CAPI ir/ ar savipilda (PAPI ir CAWI) metodu, kuomet yra naudojamasi perkančiosios organizacijos suteikiama programine įranga, kurioje integruotas el. klausimynas. | Pateikiama:  - specialisto gyvenimo aprašymas (CV);  - gyvenimo aprašyme (CV) minimų diplomų ar pažymėjimų kopijos;  - profesinę patirtį įrodantys dokumentai (įvykdytų projektų sutartis ir (ar) užduotis ar lygiavertis dokumentas įrodantis reikalaujamą profesinę patirtį).  Perkančiajai organizacijai paprašius tiekėjas turi pateikti užsakovo pažymas apie tinkamą sutarties/projekto įvykdymą.  *Jeigu specialistas nėra tiekėjo darbuotojas, pateikiamas specialisto pasirašytas sutikimas teikti paslaugas, jeigu tiekėjas laimės viešąjį pirkimą ir bus pasirašyta pirkimo sutartis.* |
| 5.3. | Tiekėjas turi **pakankamus žmogiškuosius (ne mažiau kaip 100 apklausėjų visoje Lietuvoje) ir techninius išteklius (aprašytus techninės specifikacijos 6 priede)** atlikti specifikacijoje numatytą reprezentatyvią apklausą lietuvių ir rusų kalbomis apibrėžtame laike. | Pateikiama tiekėjo laisvos formos deklaracija apie turimus žmogiškuosius ir techninius išteklius. |

1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

\_\_\_\_\_\_\_\_\_\_

## Pirkimo sąlygų 5 priedas „EBVPD“ (XML formatu)

EUROPOS BENDRASIS VIEŠŲJŲ PIRKIMŲ DOKUMENTAS

„Europos bendrasis viešųjų pirkimų dokumentas (EBVPD)“ pateikiamas .xml formatu atskiru dokumentu CVP IS.

\_\_\_\_\_\_\_\_\_\_

## Pirkimo sąlygų 6 priedas „Pasiūlymo forma“

Pasiūlymo forma pateikiama atskiru dokumentu CVP IS

\_\_\_\_\_\_\_\_\_\_

## Pirkimo sąlygų 7 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos

1. Perkančioji organizacija ekonomiškai naudingiausią pasiūlymą išrenka pagal kainos kriterijų.
2. Pasiūlyme nurodyta pirkimo objekto kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
3. **Pasiūlymo kaina negali viršyti 295 000,00 Eur su PVM**

\_\_\_\_\_\_\_\_\_\_

## Pirkimo sąlygų 8 priedas „Tiekėjo deklaracija dėl atitikties Reglamento nuostatoms“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

**TIEKĖJO/ SUBTIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(Data)

Patvirtinu, kad mano atstovaujamo tiekėjo/subtiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, nustatytas ribas t.y.:

(a) mano atstovaujamas tiekėjas/subtiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas/subtiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Patvirtinu, kad tiekėjui/subtiekėjui kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti Pirkimo vykdytoją.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |

## Pirkimo sąlygų 9 priedas „Sutarties projektas“

Pateikiamas atskiru dokumentu CVP IS.

## Pirkimo sąlygų 10 priedas

## „Tiekėjo projekto vadovo įsipareigojimų sąrašas“

**Tiekėjo projekto vadovo įsipareigojimai**

|  |
| --- |
|  |
| *(data)* |
|  |
| *(vieta)* |

|  |  |  |  |
| --- | --- | --- | --- |
| Aš, |  | | |
|  | *(tiekėjo projekto vadovo vardas ir pavardė)* | | |
| dalyvaujantis Perkančiosios organizacijos atliekamame viešajame pirkime, tvirtinu, kad:  1. Vykdydamas,-a Europos socialinio tyrimo 12 bangos Lietuvoje (toliau – ESS12-LT) veiklas, būsiu Europos nuomonių ir rinkos tyrimų asociacijos (angl. *European Society for Opinion and Marketing Research (ESOMAR)*, www.esomar.org) narys,-ė.  2. Šį pasiūlymą teikiantis tiekėjas,-ai, vykdydamas,-i ESS12-LT veiklas, laikysis profesinės etikos taisyklių pagal „*Declaration on Professional Ethics of the International Statistical Institute*“ (<https://isi-web.org/declaration-professional-ethics> ).  3. Šį pasiūlymą teikiantis tiekėjas,-ai, vykdydamas,-i ESS12-LT veiklas, laikysis Europos socialinio tyrimo 12 bangos vykdymo reikalavimų, skirtų tyrimų organizacijoms pagal „*ESS Round 12 Survey Specification for ESS ERIC Member, Observer and Guest Countries*“ (<https://europeansocialsurvey.org/sites/default/files/2024-04/ESS012_projection_specification_v2.pdf>) reikalavimus.  4. Šį pasiūlymą teikiantis tiekėjas,-ai, atlikdamas respondentų atrankas ESS12-LT lauko tyrimui naudosis (o jei reikia, įsigis) arba 1) valstybės įmonės „Registrų centras“ (www.registrucentras.lt/adr) tvarkomu Lietuvos Respublikos Adresų registru (ne ankstesne nei 2024 gruodžio 31 d. versija), arba 2) valstybės įmonės „Registrų centras“ ((https://www.registrucentras.lt/gyventojai/) tvarkomu Lietuvos Respublikos Gyventojų registru (ne ankstesne nei 2024 gruodžio 31 d. versija).  5. Suprantu, kad bendrasis imties dydis ir realiai apklausti reikalingų respondentų kiekis ESS12-LT lauko tyrime priklauso nuo šiame pasiūlyme pateikto ESS12-LT atrankos dizaino, kuriam turi pritarti Perkančioji organizacija.  6. Šį pasiūlymą teikiantis tiekėjas,-ai, vykdydamas,-i ESS12-LT lauko tyrimą, kontaktuos su visais imties elementais (asmenimis ar adresais) pagal aprašytą specifikaciją priklausomai nuo tyrimo duomenų rinkimo (tiesioginio interviu ar savipildos) būdo ir nenukryps nuo kontaktavimo specifikacijos.  7. Suprantu, kad visų ESS12-LT klausimynų ir kontaktavimo formų bei kitos dokumentacijos apimtys, nurodytos pirkimo sąlygose, yra preliminarios ir apytikslės (su nedidele paklaida).  8. Šį pasiūlymą teikiantis tiekėjas,-ai, vykdydamas,-i ESS12-LT bandomąjį ir lauko tyrimus, pats atsispausdins visą reikalingą dokumentaciją. ESS12-LT lauko tyrimo tiesioginio interviu imties pogrupio apklausos bus vykdomos tiktai CAPI metodu, o ESS12-LT lauko tyrimo savipildos imties pogrupio tyrimo duomenys bus renkami tiktai savipildos būdu su el. klausimynu (CAWI) ir popieriniu klausimynu (PAPI). Tiekėjas,-ai pats įsipareigoja pasirūpinti reikalinga technine įranga sklandžiam lauko tyrimo įgyvendinimui.  7. Šį pasiūlymą teikiantis tiekėjas,-ai turės bent 100 apklausėjų (iš kurių ne mažiau kaip 5 proc. geba administruoti klausimynus rusų kalba) ir lauko darbuotojų, kurie vykdys ESS12-LT lauko tyrimo tiesioginio interviu imties ir savipildos imties pogrupių lauko darbus. Apklausėjai ir lauko darbuotojai bus specialiai mokomi atlikti ESS12-LT lauko tyrimą pagal Perkančiosios organizacijos pateiktas ESS12-LT lauko tyrimo vykdymo instrukcijas. Mokymuose dalyvaus tiekėjo lauko tyrimo vadovas ir Perkančiosios organizacijos atstovas.  8. Šį pasiūlymą teikiantis tiekėjas,-ai, pateiks ESS12-LT bandomojo tyrimo ataskaitą, ESS12-LT lauko tyrimo darbų ataskaitą, ESS12-LT lauko tyrimo periodinius tiesioginio interviu stebėsenos ir realizuotų savipildos lauko darbų progreso duomenis, ESS12-LT lauko tyrimo tarpinių duomenų patikros ataskaitas ir ESS12-LT lauko tyrimo specifikacijoje numatytus duomenų failus (įskaitant reikalingus išvestinius kintamuosius) pagal Perkančiosios organizacijos pateiktas standartines formas ir numatytus terminus.  9. Šį pasiūlymą teikiantis tiekėjas,-ai, teiks konsultacijas, grįžtamąjį ryšį ir atsakymus į užklausas apie ESS12-LT lauko tyrimo duomenų kokybę bent 6 mėnesius po galutinės atlikimo ataskaitos patvirtinimo.  10 . Šį pasiūlymą teikiantis tiekėjas,-ai, įsipareigoja pasirašyti duomenų perdavimo sutikimą (pagal ESS ERIC formą) tarp tiekėjo, Perkančios organizacijos ir ESS ERIC po duomenų surinkimo ir suvedimo, bei perduoti duomenis naudojantis numatytu saugiu duomenų perdavimo būdu. Duomenų perdavimo sutikimas yra suderintas su LR galiojančiais teisės aktais ir ES Bendruoju duomenų apsaugos reglamentu (GDPR). | | | |
|  | |  |  |
| *(parašas)* | |  | *(tiekėjo projekto vadovo vardas, pavardė)* |